  Майя Бывальцева Удмуртиын «Мынам песянае» («Моя бабушка») элькун вожвылъяськонлы кутскон сётӥзы. Туэ со тямысэтӥзэ ортчоз ни, ивортэ радъясез, «Известия Удмуртской Республики» газетлэн редакциез. Пыриськон понна 15-тӥ куартолэзёзь редакцие песянайлэсь/песятайлэсь тунсыко туспуктэмзэ но соос сярысь пичияк верос лэзёно Вожвылъяськон укмыс ӧръёсъя мыноз, кыкез со пӧлысь – выль. Пыриськыны одӥгаз яке кӧняке номинациосы луэ. Озьы ик котькуд ӧре 1-3 ужъёс лэзьыны яра. Туспуктэмъёсты электрон амалэн гинэ куто. Соос умой ӟечлыко луыны но быръем номинацилэсь пуштроссэ усьтыны кулэ. Конкурслэн номинациосыз: - «Тужгес узырез песянай» (нунокъёсын узыр, песянайлэн нунокъёсыныз туспуктэмъёс); - «Тужгес егитэз песянай» (песянайлэн нунокъёсынызы туспуктэмъёс); - «Тужгес нодлы песянай» (песянайлэсь ужын, дышетсконын, мер ужъёсын, волонтёр ужын азинсконъёссэс возьматӥсь туспуктэмъёс); - «Ба!» (песянайлэсь азинсконъёссэ возьматӥсь туспуктэмъёс); - «Йӧскалык йылолъёсты утись песянай»; - «Мынам песянаелэн мереткылэз «Мон спортэз но тазалыкез бырйисько!»; - «Вормон понна тау!» (Быдӟым Атыкай оже пыриськем, ож мышкын ужам али улӥсь песянайёслэн/песятайёслэн туспуктэмъёссы но соос сярысь веросъёс); - «Мынам песятае» (песянайлэн тунсыко туспуктэмез но со сярысь верос); - ӧнерлыко туспуктӥсьёсты «Мынам аръёсы – мынам узырлыке» номинацие пыриськыны ӧтё; Озьы ик «Мынам песянае» но «Мынам песятае» ужъёс вожвылъяськон ортчыто, отчы нимаз адямиос, классъёс, нылпи садысь группаос но вань мылкыд карисьёс пыриськыны быгато. Киужъёс пӧртэм амалэн быдэстэмын луыны быгато. Туспуктэмъёсты газетлэн вотэсбамаз, газетын, озьы ик «ВКонтакте» мерлыко вотэсысь бамаз поттозы, отын кельшем туспуктэм понна куара сётыны луоз. Котькуд номинациын йылпумъянъёс Песянайлэн нуналэзлы лэсьтозы. Вормем ужъёсысь песянайёс (песятайёс) дипломъёс но дуно кузьымъёс басьтозы. Туспуктэмъёсты но песянайёс, песятайёс сярысь веросъёсты iur@bk.ru электрон адресъя келяно. Творчествоя ужъёсты газетлэн редакцияз Ижкарысь Пастухов нимо 13 номеро юртэ ваёно. Вожвылъяськон Удмуртиысь печатья но калыке ивортодэт вӧлмытонъя агентство юрттэмен ортчытӥське. Куронъёсын рос-просгес тодматскыны  луоз. Тодэ вайытом, кылем арын вожвылъяськонын вормисьёсъёсы Удмуртиысь кун циркын сё-дано пусйизы. Удмуртиын котькуд ар 26-тӥ куартолэзе Песянайлэн нуналэз пусйиське. Сое 2012-тӥ арын 26-тӥ куартолэзе Бакуын «Евровидение» вожвылъяськонын «Брангурт песянайёс» ансамбль кыкетӥ инты басьтэм бере юнматӥзы Тегъёс: Мерлык Ижкар Удмуртия вожвылъяськон туспуктэм Песянайлэннуналэз  